ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
ഇന്ത്യയുടെ ഫ്ളാഗ്കോഡ്-2002ന്റെ പ്രധാന സവിശേഷതകൾ
ന്യൂ ഡൽഹി: ജൂൺ 10, 2022
1. ഇന്ത്യൻ ദേശീയ പതാക, ഇന്ത്യയിലെ ജനങ്ങളുടെ പ്രതീക്ഷകളെയും അഭിലാഷങ്ങളെയും പ്രതിനിധീകരിക്കുന്നു. ഇത് നമ്മുടെ ദേശീയ അഭിമാനത്തിന്റെ പ്രതീകമാണ്. ദേശീയ പതാകയോട് വിശ്വസ്തതയും സാർവത്രിക സ്നേഹവും ആദരവും ഉണ്ട്. ഇത് ഇന്ത്യൻ ജനതയുടെ വികാരങ്ങളിലും ആത്മാവിലും സവിശേഷമായ ഒരു സ്ഥാനം വഹിക്കുന്നു.
(2. ഇന്ത്യൻ ദേശീയ പതാക ഉയർത്തൽ/ഉപയോഗം/പ്രദർശനം എന്നിവ പ്രിവെൻഷൻ ഓഫ് ഇൻസൽട്സ് ടു നാഷണൽ ഓണർ നിയമം 1971, ഫ്ളാഗ് കോഡ് ഓഫ് ഇന്ത്യ, 2002 എന്നിവയിലൂടെ നിയന്ത്രിച്ചിരിക്കുന്നു. ഫ്ലാഗ് കോഡ് ഓഫ് ഇന്ത്യ 2002-ന്റെ പ്രധാന സവിശേഷതകൾ, പൊതുജനങ്ങളുടെ അറിവിലേക്കായി താഴെ ചേർത്തിരിക്കുന്നു
a) ഫ്ലാഗ് കോഡ് ഓഫ് ഇന്ത്യ2002 ലെ ചട്ടങ്ങൾ 2021 ഡിസംബർ 30-ലെ ഉത്തരവ് പ്രകാരം ഭേദഗതി ചെയ്തു. പോളിസ്റ്റർ കൊണ്ടുള്ളതോ യന്ത്രത്തിൽ നിർമ്മിച്ചതോ ആയ പതാക ഉപയോഗിക്കാൻ അനുവാദമുണ്ട്. ഇപ്പോൾ, ദേശീയ പതാക കൈകൊണ്ട് നൂൽക്കുകയും കൈകൊണ്ട് നെയ്തെടുക്കുകയും ചെയ്തതോ
അല്ലെങ്കിൽ യന്ത്ര നിർമിതമോ, പരുത്തി/പോളിസ്റ്റർ/കമ്പിളി/പട്ടു ഖാദി നിർമിതമോ ആകാം.
b) ഒരു പൊതു/സ്വകാര്യ സ്ഥാപനത്തിലെ അല്ലെങ്കിൽ ഒരു വിദ്യാഭ്യാസ സ്ഥാപനത്തിലെ അംഗത്തിന് എല്ലാ ദിവസങ്ങളിലും അവസരങ്ങളിലും, ആചാരപരമായോ അല്ലാതെയോ ദേശീയ പതാകയുടെ അന്തസ്സിനും ബഹുമാനത്തിനും യോജിച്ച നിലയിൽ ദേശീയ പതാക ഉയർത്തുകയോ/പ്രദർശിപ്പിക്കുകയോ ചെയ്യാവുന്നതാണ്
c) ദേശീയ പതാക ദീർഘ ചതുര ആകൃതിയിൽ ആയിരിക്കണം. പതാകയ്ക്ക് ഏത് വലുപ്പവും ആകാം.
എന്നാൽ നീളത്തിന് ഉയരത്തോടുള്ള  അനുപാതം 3:2 ആയിരിക്കണം.
d) തുറസ്സായ സ്ഥലത്ത് ദേശീയപതാക പ്രദർശിപ്പിക്കുന്നിടത്ത്, കാലാവസ്ഥാ സാഹചര്യങ്ങൾ കണക്കിലെടുക്കാതെ കഴിയുന്നിടത്തോളം സൂര്യോദയം മുതൽ സൂര്യാസ്തമയം വരെ ഉയർത്തിയിരിക്കണം
e) ദേശീയ പതാക പ്രദർശിപ്പിക്കുമ്പോഴെല്ലാം, ആദരവോടെ വളരെ വ്യക്തമായ സ്ഥാനത്ത് പ്രദർശിപ്പിക്കണം
f) കേടുപാടുകൾ സംഭവിച്ചതോ കീറിയതോ ആയ പതാക പ്രദർശിപ്പിക്കാൻ പാടില്ല.
g) ഒരു കൊടിമരത്തിൽ നിന്ന് ഒരേസമയം ദേശീയ പതാകയോടൊപ്പം മറ്റേതെങ്കിലും പതാകയോ പതാകകളോ ഉയർത്താൻ പാടില്ല.
h) ഫ്ലാഗ് കോഡിന്റെ വകുപ്പ് 9 ഭാഗം III ൽ പരാമർശിച്ചിരിക്കുന്ന വിശിഷ്ട വ്യക്തികൾ - ഉദാഹരണത്തിന് രാഷ്ട്രപതി, ഉപരാഷ്ട്രപതി, പ്രധാനമന്ത്രി, ഗവർണ്ണർമാർ എന്നിവരുടെ വാഹനത്തിൽ - ഒഴികെ ഒരു വാഹനത്തിലും പതാക പാറാൻ പാടില്ല.
i) മറ്റ് പതാകകളോ കൊടിതോരണങ്ങളോ ദേശീയപതാകക്ക് മുകളിലോ അരികിലോ ഉയർത്തരുത്
കൂടുതൽ വിവരങ്ങൾക്ക്, പ്രിവെൻഷൻ ഓഫ് ഇൻസൽട്സ് ടു നാഷണൽ ഓണർ നിയമം, l97l, ഫ്ലാഗ് കോഡ് ഓഫ് ഇന്ത്യ 2002 എന്നിവ ആഭ്യന്തര മന്ത്രാലയത്തിന്റെ വെബ്സൈറ്റിൽ ലഭ്യമാണ് - www.mha.gov.in
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ നരേന്ദ്ര മോദിയും ഫിലിപ്പീൻസ് പ്രസിഡന്റ് ഫെർഡിനാൻഡ് മാർക്കോസ് ജൂനിയറും ഫോണിൽ സംസാരിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് ഫിലിപ്പീൻസ് പ്രസിഡന്റ് ഫെർഡിനാൻഡ് മാർക്കോസ് ജൂനിയറുമായി ടെലിഫോണിൽ സംസാരിച്ചു. ഫിലിപ്പീൻസിന്റെ പതിനേഴാമത് പ്രസിഡന്റായി തിരഞ്ഞെടുക്കപ്പെട്ട മാർക്കോസ് ജൂനിയറിനെ പ്രധാനമന്ത്രി അഭിനന്ദിച്ചു.
ഇരു നേതാക്കളും ഉഭയകക്ഷി ഇടപെടലിന്റെ വിവിധ മേഖലകൾ അവലോകനം ചെയ്യുകയും സമീപ വർഷങ്ങളിൽ ഇരു രാജ്യങ്ങളും തമ്മിലുള്ള സഹകരണത്തിന്റെ ദ്രുതഗതിയിലുള്ള വളർച്ചയിൽ സംതൃപ്തി പ്രകടിപ്പിക്കുകയും ചെയ്തു.
ഇന്ത്യയുടെ ആക്ട് ഈസ്റ്റ് നയത്തിലും ഇന്തോ-പസഫിക് കാഴ്ചപ്പാടിലും ഫിലിപ്പീൻസ് വഹിക്കുന്ന പ്രധാന പങ്ക് പ്രധാനമന്ത്രി ആവർത്തിച്ചു, ഉഭയകക്ഷി ബന്ധം കൂടുതൽ വിപുലീകരിക്കാനുള്ള ആഗ്രഹം പ്രകടിപ്പിക്കുകയും ചെയ്തു.
ഫിലിപ്പീൻസിന്റെ വികസനത്തിനായുള്ള തന്റെ പദ്ധതികളിലും പദ്ധതികളിലും ഇന്ത്യയുടെ പൂർണ പിന്തുണ പ്രസിഡന്റ് ഫെർഡിനാൻഡ് മാർക്കോസ് ജൂനിയറിന് പ്രധാനമന്ത്രി ഉറപ്പുനൽകി.
--ND--
(
റെയില്വേ മന്ത്രാലയം
റെയിൽവേ ചരക്ക് / പാഴ്സൽ സർവീസുമായി ചേർന്ന് പ്രവർത്തിക്കുന്നതുമായി ബന്ധപ്പെട്ട് രാജ്യത്തെ പ്രധാന കൊറിയർ/ ചരക്ക് സേവന ദാതാക്കളുമായി കേന്ദ്ര റെയിൽവേ മന്ത്രി പീയൂഷ് ഗോയൽ ചർച്ച നടത്തി
(റെയിൽവേയുടെ ചരക്ക്, പാർസൽ സർവീസുമായി ചേർന്ന് പ്രവർത്തിക്കുന്നതുമായി ബന്ധപ്പെട്ട് രാജ്യത്തെ പ്രധാന കൊറിയർ/ ചരക്ക് സേവന ദാതാക്കളുമായി കേന്ദ്ര റെയിൽവേ മന്ത്രി ശ്രീ പീയൂഷ് ഗോയൽ ചർച്ച നടത്തി. കൊറിയർ /ചരക്ക് നീക്കത്തിന് വിശ്വസ്തവും വേഗത്തിൽ ഉള്ളതും മിതമായ നിരക്കിലും കൈകാര്യം ചെയ്യാൻ എളുപ്പമായ വിധത്തിലുമുള്ള സേവനം റെയിൽവേ വാഗ്ദാനം ചെയ്യുന്നതായി മന്ത്രി പറഞ്ഞു.
ഇന്ത്യൻ റെയിൽവേ വഴി സ്വകാര്യ പാഴ്സൽ സേവനങ്ങൾ വിപുലപ്പെടുത്താനുള്ള സാധ്യതകൾ ചർച്ച ചെയ്യാനാണ് യോഗം വിളിച്ചത്. ഈ നടപടികൾ വേഗത്തിലാക്കാനും മാർഗ്ഗ നിർദ്ദേശങ്ങൾക്കുമായി റെയിൽവേ ഉദ്യോഗസ്ഥരും ലോജിസ്റ്റിക്സ്/ കൊറിയർ സേവനദാതാക്കളുടെ പ്രതിനിധികളും ഉൾപ്പെട്ട സംയുക്ത പ്രവർത്തന സമിതി രൂപീകരിക്കും. സുസ്ഥിരമായ ബിസിനസ് വികസനത്തിന് ഇരുകൂട്ടർക്കും പ്രയോജന പ്രദമായ നടപടികൾ സ്വീകരിക്കേണ്ടതുണ്ട് എന്ന് മന്ത്രി അഭിപ്രായപ്പെട്ടു.
22.03.2020 മുതൽ 02.09.2020 വരെ 5, 292 പാഴ്സൽ ട്രെയിനുകൾ സർവീസ് നടത്തി. ഇതിൽ 5, 139 എണ്ണവും ഷെഡ്യൂൾ അനുസരിച്ച് ഉള്ളവയാണ്. ഇവയിൽ 3, 18, 453 ടൺ ചരക്കുനീക്കം നടത്തിയതിലൂടെ 116.19 കോടി രൂപ നേടാനായി.
2020 ഓഗസ്റ്റിൽ 94.33 ദശലക്ഷം ടൺ ചരക്ക് നീക്കം ആണ് റെയിൽവേ നടത്തിയത്. കഴിഞ്ഞ വർഷം ഇതേ മാസത്തെ കണക്കിനേക്കാൾ ഇത് വളരെ കൂടുതലാണ്.25.03.2020 മുതൽ 1.9.2020 വരെ 1, 41, 049 റേക്കുകളിലായി 451.38 ദശലക്ഷം ടൺ ചരക്ക് നീക്കം നടത്തി. റെയിൽവേ ചരക്കുനീക്കം പ്രോത്സാഹിപ്പിക്കുന്നതിന് നിരവധി ഇളവുകളും ആനുകൂല്യങ്ങളും നൽകുകയും ചെയ്തു. റെയിൽവേയുടെ പുതിയ സീറോ ബേസ്ഡ് ടൈംടേബിളിൽ ചരക്ക് നീക്കത്തിന് പ്രാമുഖ്യം നൽകുന്നതിന് വേണ്ട നടപടികൾ കൈക്കൊള്ളാനും തീരുമാനിച്ചിട്ടുണ്ട്.
മന്ത്രിസഭ
ന്യൂഡൽഹി ജി20 ഉച്ചകോടിയുടെ വിജയത്തെ പ്രകീർത്തിച്ച് കേന്ദ്രമന്ത്രിസഭ
2023 സെപ്തംബർ 9-10 തീയതികളിൽ നടന്ന ന്യൂഡൽഹി ജി20 ഉച്ചകോടിയുടെ വിജയത്തെ പ്രകീർത്തിക്കുന്ന പ്രമേയം ഇന്നു ചേർന്ന കേന്ദ്ര മന്ത്രിസഭായോഗം പാസാക്കി.
‘ഒരു ഭൂമി, ഒരു കുടുംബം, ഒരു ഭാവി’ എന്ന പ്രമേയത്തിന്റെ വിവിധ വശങ്ങൾ ആവിഷ്കരിക്കുന്നതിൽ പ്രധാനമന്ത്രി നരേന്ദ്ര മോദിയുടെ കാഴ്ചപ്പാടിനെ മന്ത്രിസഭ പ്രശംസിച്ചു. ‘ജൻ ഭാഗിദാരി’  എന്ന പ്രധാനമന്ത്രിയുടെ സമീപനം ജി20 പരിപാടികളിലും പ്രവർത്തനങ്ങളിലും നമ്മുടെ സമൂഹത്തിലെ വിശാലമായ വിഭാഗങ്ങളെ ഉൾപ്പെടുത്തി. 60 നഗരങ്ങളിലെ 200ലധികം യോഗങ്ങൾ ജി20 പരിപാടികളുടെ അഭൂതപൂർവമായ പാദമുദ്രകളെ പ്രതിനിധാനം ചെയ്യുന്നു. തൽഫലമായി, ഇന്ത്യയുടെ ജി20 അധ്യക്ഷത യഥാർഥത്തിൽ ജനകേന്ദ്രീകൃതമാകുകയും ദേശീയ ഉദ്യമമായി ഉയർന്നുവരികയും ചെയ്തു.
ഉച്ചകോടിയുടെ ഫലങ്ങൾ പരിവർത്തനപരമാണെന്നും വരുംദശകങ്ങളിൽ ആഗോളക്രമത്തിന്റെ പുനർനിർണയത്തിന് ഇതു സംഭാവനയേകുമെന്നും മന്ത്രിസഭായോഗം വിലയിരുത്തി. പ്രത്യേകിച്ചും, സുസ്ഥിര വികസന ലക്ഷ്യങ്ങൾ സാക്ഷാത്കരിക്കുന്നതിലും അന്താരാഷ്ട്ര ധനകാര്യ സ്ഥാപനങ്ങൾ പരിഷ്കരിക്കുന്നതിലും ഡിജിറ്റൽ പൊതു അടിസ്ഥാനസൗകര്യങ്ങൾ സ്ഥാപിക്കുന്നതിലും, ഹരിത വികസന ഉടമ്പടി പ്രോത്സാഹിപ്പിക്കുന്നതിലും സ്ത്രീകൾ നയിക്കുന്ന വികസനത്തെ പ്രോത്സാഹിപ്പിക്കുന്നതിലും ഇതു ശ്രദ്ധ കേന്ദ്രീകരിച്ചു.
കിഴക്ക്-പടിഞ്ഞാറ് ധ്രുവീകരണം ശക്തമാകുകയും വടക്ക്-തെക്ക് വിഭജനം ആഴത്തിലാകുകയും ചെയ്ത സമയത്ത്, പ്രധാനമന്ത്രിയുടെ ശ്രമങ്ങൾ അന്നത്തെ ഏറ്റവും പ്രധാനപ്പെട്ട വിഷയങ്ങളിൽ നിർണായകമായ സമവായം സൃഷ്ടിച്ചതായും മന്ത്രിസഭായോഗം അഭിപ്രായപ്പെട്ടു.
‘വോയ്സ് ഓഫ് ഗ്ലോബൽ സൗത്ത്’  ഉച്ചകോടി നടത്തിയത് ഇന്ത്യയുടെ അധ്യക്ഷതയുടെ സവിശേഷമായ വശമായിരുന്നു. ആഫ്രിക്കൻ യൂണിയനെ ജി20 സ്ഥിരാംഗമായി അംഗീകരിക്കുന്നതിന് ഇന്ത്യയുടെ ശ്രമങ്ങൾ നേതൃത്വം നൽകി എന്നതു പ്രത്യേക സംതൃപ്തി നൽകുന്ന കാര്യമാണ്.
ഇന്ത്യയുടെ സമകാലിക സാങ്കേതിക പുരോഗതിയും നമ്മുടെ പൈതൃകവും സംസ്കാരവും പാരമ്പര്യവും പ്രകടമാക്കാനുള്ള അവസരവും ന്യൂഡൽഹി ഉച്ചകോടി ഒരുക്കി. ജി20 അംഗരാജ്യങ്ങളിലെ നേതാക്കളും പ്രതിനിധികളുടെയും വ്യാപക പ്രശംസയ്ക്ക് ഇതു കാരണമായി.
അന്താരാഷ്ട്ര സമ്പദ്വ്യവസ്ഥയുടെ ഊർജസ്വലത, വികസനത്തിന് കൂടുതൽ വിഭവങ്ങളുടെ ലഭ്യത, വിനോദസഞ്ചാരത്തിന്റെ വിപുലീകരണം, ആഗോള തൊഴിൽ അവസരങ്ങൾ, ചെറുധാന്യ ഉൽപ്പാദനത്തിലൂടെയും ഉപഭോഗത്തിലൂടെയും ശക്തമായ ഭക്ഷ്യസുരക്ഷ, ജൈവ ഇന്ധനങ്ങളോടുള്ള ആഴത്തിലുള്ള പ്രതിബദ്ധത എന്നിവയാണ് ജി 20 ഉച്ചകോടിയുടെ പ്രധാന ഫലങ്ങൾ. അത് രാഷ്ട്രത്തിനാകെ ഗുണം ചെയ്യും.
ഉച്ചകോടിക്കിടെ ഇന്ത്യ-മിഡിൽ ഈസ്റ്റ്-യൂറോപ്പ് സാമ്പത്തിക ഇടനാഴി ഉടമ്പടിയുടെ പൂർത്തീകരണവും ആഗോള ജൈവ ഇന്ധന സഖ്യവും ഗണ്യമായ പ്രാധാന്യമുള്ള സംഭവവികാസങ്ങളായിരുന്നു.
ജി20 ഉച്ചകോടിയുടെ വിജയത്തിൽ ഭാഗഭാക്കായ എല്ലാ സംഘടനകളുടെയും വ്യക്തികളുടെയും സംഭാവനകളെ കേന്ദ്രമന്ത്രിസഭ അഭിനന്ദിച്ചു. ഇന്ത്യയിലെ ജനങ്ങൾ, വിശേഷിച്ച് യുവതലമുറ, ഉച്ചകോടിയുടെ പ്രവർത്തനങ്ങളിൽ എത്രമാത്രം ഉത്സാഹത്തോടെ പങ്കുചേർന്നുവെന്ന് കേന്ദ്രമന്ത്രിസഭ വിലയിരുത്തി. ലോകത്ത് വളർച്ചയും വികസനവും പ്രോത്സാഹിപ്പിക്കുന്നതിനായി ഇന്ത്യയുടെ ജി20 അധ്യക്ഷപദത്തിന് കരുത്തുറ്റ ദിശാബോധം നൽകാൻ പ്രധാനമന്ത്രി ശ്രീ നരേന്ദ്ര മോദിയുടെ നേതൃത്വത്തിനു കഴിഞ്ഞതായും മന്ത്രിസഭായോഗം ചൂണ്ടിക്കാട്ടി.
--NS--
(
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
കേന്ദ്രമന്ത്രി ഡോ. ജിതേന്ദ്ര സിംഗ് ഇന്റഗ്രേറ്റഡ് പെൻഷനേഴ്സ് പോർട്ടൽ നാളെ ഉദ്ഘാടനം ചെയ്യും.
ന്യൂ ഡൽഹി: ഒക്ടോബർ 17, 2022
2020, 2021, 2022 വർഷങ്ങളിലെ മികച്ച അനുഭവ കുറിപ്പുകൾക്കുള്ള അവാർഡ് ജേതാക്കളെ അനുമോദിക്കുന്നതിനായി പെൻഷൻ, പെൻഷനേഴ്സ് വെൽഫെയർ ഡിപ്പാർട്ട്മെന്റ് നാളെ ന്യൂഡൽഹിയിൽ 'അനുഭവ്' അവാർഡ് ദാന ചടങ്ങ് നടത്തും.
കേന്ദ്ര പേഴ്സണൽ, പബ്ലിക് ഗ്രീവൻസ്, പെൻഷൻ മന്ത്രി ഡോ ജിതേന്ദ്ര സിംഗ് അവാർഡ് ദാന ചടങ്ങിൽ അധ്യക്ഷത വഹിക്കുകയും പെൻഷൻകാരുടെ ആവശ്യങ്ങൾ പരിഹരിക്കുന്നതിനുള്ള ഏകജാലക സംവിധാനമായ സംയോജിത പെൻഷനേഴ്സ് പോർട്ടൽ ഉദ്ഘാടനം ചെയ്യുകയും ചെയ്യും.
സ്റ്റേറ്റ് ബാങ്ക് ഓഫ് ഇന്ത്യ അതിന്റെ പോർട്ടലിനെ കേന്ദ്രപെൻഷൻ വകുപ്പിന്റെ പോർട്ടലുമായി സംയോജിപ്പിച്ചിരിക്കുന്നു. എസ് ബി ഐയും ഉദ്ഘാടന പരിപാടിയുടെ ഭാഗമായിരിക്കും.
2015 മാർച്ചിൽ പെൻഷൻ & പെൻഷനേഴ്സ് വെൽഫെയർ ഡിപ്പാർട്ട്മെന്റ്  'അനുഭവ്' എന്ന പേരിൽ ഒരു ഓൺലൈൻ പ്ലാറ്റ്ഫോം ആരംഭിച്ചു. വിരമിച്ച ജീവനക്കാർക്ക് അവരുടെ സേവന കാലയളവിൽ കൈവരിച്ച സുപ്രധാന നേട്ടങ്ങൾ വിവരിക്കുന്നതിനുള്ള ഒരു മാർഗമാണിത്. വിരമിച്ചവർ അനുഭവക്കുറിപ്പ് പങ്കുവെക്കുന്ന ഈ സംസ്കാരം ഭാവിയിൽ സദ്ഭരണത്തിന്റെയും ഭരണപരിഷ്കാരത്തിന്റെയും അടിസ്ഥാനശിലയായി മാറുമെന്നാണ് കരുതുന്നത്. കേന്ദ്രഗവൺമെന്റിന്റെ വിവിധ മന്ത്രാലയങ്ങളിൽ/വകുപ്പുകളിൽ നിന്നും വിരമിച്ച ജീവനക്കാർക്ക്, അവർ ജോലി ചെയ്തകാലയളവിലെ അനുഭവങ്ങൾ പങ്കുവെക്കുന്നതിനായി 'അനുഭവ് 'പോർട്ടൽ ഒരു വേദി നൽകുന്നു. 92 മന്ത്രാലയങ്ങൾ/ വകുപ്പുകൾ/ സ്ഥാപനങ്ങൾ പെൻഷൻ വകുപ്പിന്റെ അനുഭവ് പോർട്ടലിൽ രജിസ്റ്റർ ചെയ്യുകയും 30.09.2022 വരെ 8722 കുറിപ്പുകൾ പ്രസിദ്ധീകരിക്കുകയും ചെയ്തിട്ടുണ്ട്.
വിരമിച്ച ജീവനക്കാർക്ക്സ്വമേധയാ, ആവശ്യമെങ്കിൽ ഉചിതമായ അറ്റാച്ച്മെന്റുകൾക്കൊപ്പം 5000 വാക്കുകൾ വരെ പോർട്ടലിൽ എഴുതാനാകും . പ്രത്യേകം തിരഞ്ഞെടുത്തിട്ടുള്ള 20 മേഖലകളിൽ ഏതെങ്കിലുമൊരു മേഖലയിൽ അനുഭവക്കുറിപ്പ് സമർപ്പിക്കാം. മെഡലും പ്രശസ്തിപത്രവും 10,000 രൂപയും അടങ്ങുന്നതാണ് അവാർഡ്.
പെൻഷൻകാരുടെ "ജീവിതം അനായാസമാക്കുന്നതിനായി ", ഭവിഷ്യ പോർട്ടൽ അടിസ്ഥാന പോർട്ടലായി ഉപയോഗിച്ച് ഒരു സംയോജിത പെൻഷനേഴ്സ് പോർട്ടലും വകുപ്പ് വികസിപ്പിച്ചിട്ടുണ്ട്. പെൻഷൻ വിതരണം ചെയ്യുന്ന ബാങ്കുകളുടെ പോർട്ടലുകൾ ഇപ്പോൾ ഈ സംയോജിത പോർട്ടലുമായി യോജിപ്പിച്ചിരിക്കുന്നു. പെൻഷൻകാർക്ക് അവരുടെ പെൻഷനുമായി ബന്ധപ്പെട്ട എല്ലാ പ്രവർത്തനങ്ങൾക്കും ഈ പോർട്ടൽ ഉപയോഗപ്പെടുത്താൻ കഴിയും. തുടക്കത്തിൽ, ഭവിഷ്യ പോർട്ടൽ മുഖേന ഇടപാടുകൾ നടത്തുന്ന 1.7 ലക്ഷം കേന്ദ്ര ഗവൺമെന്റ് സിവിൽ പെൻഷൻകാർക്ക് ഈ സേവനങ്ങൾ ലഭ്യമാകും.തുടർന്ന് എല്ലാ കേന്ദ്ര ഗവൺമെന്റ് പെൻഷൻകാർക്കും ഇത് ലഭ്യമാക്കും .
SKY
രാജ്യരക്ഷാ മന്ത്രാലയം
വിശാഖപട്ടണത്ത് ബിഎൻഎസ് സോമുദ്ര അവിജാനിൽ വച്ച് 1971ലെ ബംഗ്ലാദേശ് വിമോചന യുദ്ധത്തിൽ പങ്കെടുത്ത വിശിഷ്ട സേനാംഗങ്ങളെ ബംഗ്ലാദേശ് ഹൈക്കമ്മീഷണർ ആദരിച്ചു
ന്യൂഡൽഹി, ഒക്ടോബർ 06, 2021
ബംഗ്ലാദേശിന്റെ രാഷ്ട്രപിതാവ് ബംഗബന്ധു ഷെയ്ഖ് മുജീബുർ റഹ്മാന്റെ ജന്മശതാബ്ദി ആഘോഷങ്ങളുടെ ഭാഗമായി, 1971 ലെ ബംഗ്ലാദേശ് വിമോചന യുദ്ധത്തിലെ അവരുടെ സംഭാവനകൾ അംഗീകരിച്ചുകൊണ്ട് ബംഗ്ലാദേശ് ഹൈക്കമ്മീഷണർ മുഹമ്മദ് ഇമ്രാൻ ഇന്ത്യൻ നാവിക സേനയിലെ 10 വിശിഷ്ട സേനാംഗങ്ങളെ ആദരിച്ചു. വിശാഖപട്ടണത്ത് ബിഎൻഎസ് സോമുദ്ര അവിജാനിൽ 2021 ഒക്ടോബർ 05 നായിരുന്നു ചടങ്ങ് .
റിയർ അഡ്മിറൽ തരുൺ സോബ്തി, വിഎസ്എം, ഈസ്റ്റേൺ ഫ്ലീറ്റ് കമാൻഡ് ഫ്ലാഗ് ഓഫീസർ, പരിപാടിയിലെ മുഖ്യ അതിഥിയായിരുന്നു. റിയർ അഡ്മിറൽ ജ്യോതിൻ റെയ്ന, എൻഎം, വിഎസ്എം സിഎസ്ഒ , ഇഎൻസിയിലെ മറ്റ് മുതിർന്ന ഉദ്യോഗസ്ഥർ എന്നിവർ ചടങ്ങിൽ പങ്കെടുത്തു.
RRTN/SKY
ധനകാര്യ മന്ത്രാലയം
പ്രതിരോധ ബജറ്റ് 3,05,296 കോടി രൂപയായി വര്ദ്ധിച്ചു
ന്യൂഡല്ഹി, 01 ഫെബ്രുവരി 2019
2018-19ലെ ബജറ്റ് വിഹിതമായ 2,82,733 കോടി രൂപയ്ക്ക് പകരം 2019-20ല് ബജറ്റ് വിഹിതമായി 3,05,296 കോടി രൂപ വകയിരുത്തി. 2018-19ലെ പരിഷ്ക്കരിച്ച കണക്കുകളില് ഇത് 2,85,423 കോടിയാക്കിയിരുന്നു. '' നമ്മുടെ അതിര്ത്തികള് സുരക്ഷിതമാക്കാനും ഏറ്റവും ഉയര്ന്ന നിലയിലുള്ള പരിശീലനം പരിപാലിക്കുന്നതിനുമായി, നമ്മുടെ പ്രതിരോധ ബജറ്റ് ചരിത്രത്തില് ആദ്യമായി 2019-20ല് 3,00,000 കോടി കടക്കും. ആവശ്യമായി വന്നാല് അധിക ഫണ്ട് ലഭ്യമാക്കും'' 2019-20ലെ ഇടക്കാല ബജറ്റ് ഇന്ന് പാര്ലമെന്റില് അവതരിപ്പിച്ചുകൊണ്ട് കേന്ദ്ര ധനകാര്യ, കോര്പ്പറേറ്റ്കാര്യ, റെയില്വേ, കല്ക്കരി മന്ത്രി ശ്രീ പീയൂഷ് ഗോയല് പറഞ്ഞു.
 ഗവണ്മെന്റ് വലിയ വര്ദ്ധന പ്രഖ്യാപിക്കുകയും ചെയ്തു. അതുപോലെ അതീവ അപകടകരമായ ജോലിയില് നിയോഗിക്കുന്ന നാവിക-വ്യോമസേനാംഗങ്ങള്ക്ക് പ്രത്യേക അലവന്സുകളും പ്രഖ്യാപിച്ചിട്ടുണ്ട്.'' അദ്ദേഹം പറഞ്ഞു.
RS MRD - 91
രാസവസ്തു, രാസവളം മന്ത്രാലയം
ഇന്ത്യയിലെ ആദ്യ വെര്ച്വല് ഹെല്ത്ത് കെയര് ആന്ഡ് ഹൈജീന് എക്സ്പോ കേന്ദ്രസഹമന്ത്രി മന്സുഖ് മണ്ഡാവിയ ഉദ്ഘാടനം ചെയ്തു
ഇന്ത്യയിലെ ആദ്യ 'വെര്ച്വല് ഹെല്ത്ത് കെയര് ആന്ഡ് ഹൈജീന് എക്സ്പോ 2020' കേന്ദ്ര രാസവസ്തു, രാസവളം സഹമന്ത്രി  ശ്രീ. മന്സുഖ് മണ്ഡാവിയ വീഡിയോ കോണ്ഫറന്സിംഗ് വഴി ഉദ്ഘാടനം ചെയ്തു. ഫെഡറേഷന് ഓഫ് ഇന്ത്യന് ചേംബേര്സ് ഓഫ് കൊമേഴ്സ് ആന്റ് ഇന്ഡസ്ട്രി  സംഘടിപ്പിച്ച അഞ്ചുദിന എക്സ്പോയില് ആയുഷ് ആന്ഡ് വെല്നെസ്, മെഡിക്കല് ഉപകരണങ്ങള്, മെഡിക്കല് ടെക്സ്റ്റൈയില്സ്, ഫാര്മസ്യൂട്ടിക്കല്സ്, ഹൈജീന്, സാനിറ്റേഷന് ഉപകരണങ്ങള് എന്നിവയുടെ പ്രദര്ശനവും വില്പ്പനയുമാണുണ്ടാകുക.
ജൂണ് 26 വരെ നീണ്ടുനില്ക്കുന്ന എക്സ്പോ രാജ്യത്തെ ഏറ്റവും വലിയ എക്സ്പോകളില് ഒന്നാണ്. വെര്ച്വല് ബിസിനസിന്റെ സാധ്യതകള് ഡിജിറ്റല് ഇന്ത്യയില് ഉപയോഗിക്കാന് കൂടുതല് അവസരങ്ങള് നല്കുന്ന എക്സ്പോയില് സ്വയം പര്യാപ്തമായ ഇന്ത്യന് ഉല്പ്പന്നങ്ങളുടെ ശ്രേണി തന്നെ ഉണ്ടാകുമെന്ന് ഉദ്ഘാടനപ്രസംഗത്തില് കേന്ദ്ര സഹമന്ത്രി പറഞ്ഞു. ഫിക്കി ചെയര്മാന് അനുരാഗ് ശര്മ്മ എം.പി, പ്രസിഡന്റ് ഡോ. സംഗീത റെഡ്ഡി, കായികതാരം പി. വി. സിന്ധു തുടങ്ങിയവര് പങ്കെടുത്തു.
ഭവന, നഗരദാരിദ്ര ലഘൂകരണ മന്ത്രാലയം
തെരുവോര കച്ചവടക്കാര്ക്കുള്ള പ്രധാനമന്ത്രിയുടെ ആത്മനിര്ഭര് നിധി  2022 മാര്ച്ചിനുശേഷം 2024 ഡിസംബര് വരെ തുടരുന്നതിന് മന്ത്രിസഭയുടെ അംഗീകാരം
തെരുവോര കച്ചവടക്കാര്ക്കുള്ള പ്രധാനമന്ത്രിയുടെ ആത്മനിര്ഭര് നിധി  2022 മാര്ച്ചിനുശേഷം 2024 ഡിസംബര് വരെ തുടരുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന സാമ്പത്തികകാര്യ ക്യാബിനറ്റ് സമിതി, അംഗീകാരം നല്കി. മെച്ചപ്പെട്ടതും താങ്ങാന് കഴിയുന്നതുമായ ഈടുരഹിത വായ്പ, ഡിജിറ്റല് ഇടപാടുകള് വര്ധിപ്പിക്കല്, തെരുവോര കച്ചവടക്കാരുടെയും അവരുടെ കുടുംബങ്ങളുടെയും സമഗ്രമായ സാമൂഹിക-സാമ്പത്തിക വികസനം എന്നിവയില് ഊന്നല് നല്കുന്നതാണ് പദ്ധതി.
ഇതിലൂടെ, തെരുവോര കച്ചവടക്കാര്ക്ക് താങ്ങാനാവുന്ന ഈടുരഹിത വായ്പകള് സുഗമമാക്കുന്നു. 5000 കോടി രൂപയുടെ വായ്പ സുഗമമായി ലഭ്യമാക്കാനാണു പദ്ധതി വിഭാവനം ചെയ്തത്. ഇന്നത്തെ അംഗീകാരം വായ്പാത്തുക 8100 കോടി രൂപയായി വര്ധിപ്പിച്ചു. ഇതിലൂടെ തെരുവോര കച്ചവടക്കാര്ക്ക് അവരുടെ കച്ചവടം കൂടുതല് വിപുലീകരിക്കുന്നതിനും അവരെ സ്വയംപര്യാപ്തരാക്കുന്നതിനും പ്രവര്ത്തനമൂലധനം നല്കുന്നു.
കച്ചവടക്കാര്ക്ക് ക്യാഷ്ബാക്ക് ഉള്പ്പെടെയുള്ള ഡിജിറ്റല് പണമിടപാടുകള് പ്രോത്സാഹിപ്പിക്കുന്നതിനുള്ള ബജറ്റും വര്ദ്ധിപ്പിച്ചിട്ടുണ്ട്.
ഈ അംഗീകാരം ഇന്ത്യയിലെ നഗരങ്ങളിലെ ഏകദേശം 1.2 കോടി പൗരന്മാര്ക്ക് പ്രയോജനം ചെയ്യുമെന്നാണു പ്രതീക്ഷ.
പ്രധാനമന്ത്രി സ്വനിധിക്കു കീഴില് ഇതിനകം ശ്രദ്ധേയമായ നേട്ടങ്ങള് കൈവരിച്ചിട്ടുണ്ട്. 2022 ഏപ്രില് 25 വരെ 31.9 ലക്ഷം വായ്പകള് അനുവദിച്ചു. 29.6 ലക്ഷം വായ്പകളിലൂടെ 2,931 കോടി രൂപ വിതരണം ചെയ്തു. രണ്ടാം വായ്പയുടെ കാര്യത്തില് 2.3 ലക്ഷം വായ്പ അനുവദിക്കുകയും 385 കോടി രൂപയുടെ 1.9 ലക്ഷം വായ്പ വിതരണം ചെയ്യുകയും ചെയ്തു. ഗുണഭോക്താക്കളായ തെരുവോര കച്ചവടക്കാര് 13.5 കോടിയിലധികം ഡിജിറ്റല് ഇടപാടുകള് നടത്തി 10 കോടി രൂപ ക്യാഷ്ബാക്ക് നല്കിയിട്ടുണ്ട്. 51 കോടി രൂപയാണ് പലിശ സബ്സിഡിയായി നല്കിയത്.
മഹാമാരി ചെറുകിട വ്യവസായങ്ങളെ ബാധിച്ച പശ്ചാത്തലത്തിലാണ് 2020 ജൂണില് സ്കീം ആരംഭിക്കുന്നത്. ഈ സാഹചര്യങ്ങള് പൂര്ണമായും മാറാത്തതിനാല് സ്കീം വിപുലീകരിക്കേണ്ടത് അനിവാര്യമാണ്. 2024 ഡിസംബര് വരെ വായ്പ നല്കുന്നത് ഔപചാരികമായി വായ്പാകേന്ദ്രങ്ങളിലേക്കുള്ള പ്രവേശനം സ്ഥാപനവല്ക്കരിക്കുന്നതിനും അവരുടെ കച്ചവടം വികസിപ്പിക്കല് ആസൂത്രണം ചെയ്യുന്നതിനും ഡിജിറ്റല് ഇടപാടുകള് പ്രോത്സാഹിപ്പിക്കുന്നതിനും സഹായിക്കും. പദ്ധതി വിപുലീകരണം തെരുവോ കച്ചവടക്കാര്ക്കും അവരുടെ കുടുംബങ്ങള്ക്കും സമഗ്രമായ സാമൂഹിക-സാമ്പത്തിക ഉന്നമനം പ്രദാനം ചെയ്യും.
--ND--
(Visitor Counter : 111
പ്രധാനമന്ത്രിയുടെ ഓഫീസ്
ദേശീയ സമ്മതിദായക ദിനത്തിൽ ജനങ്ങൾക്ക് പ്രധാനമന്ത്രിയുടെ ആശംസകൾ
ദേശീയ സമ്മതിദായക ദിനത്തിൽ ഇന്ന് പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു;
"ദേശീയ സമ്മതിദായക ദിന ആശംസകൾ. 'വോട്ട് പോലെ മറ്റൊന്നില്ല , ഞാൻ തീർച്ചയായും വോട്ട് രേഖപ്പെടുത്തും ' എന്ന ഈ വർഷത്തെ പ്രമേയത്തിൽ നിന്ന് പ്രചോദനം ഉൾക്കൊണ്ട്, തെരഞ്ഞെടുപ്പുകളിലെ സജീവ പങ്കാളിത്തം കൂടുതൽ ശക്തിപ്പെടുത്തുന്നതിനും നമ്മുടെ ജനാധിപത്യത്തെ ശക്തിപ്പെടുത്തുന്നതിനും നമുക്കെല്ലാവർക്കും ഒരുമിച്ച് പ്രവർത്തിക്കാം. തെരഞ്ഞെടുപ്പ് കമ്മീഷന്റെ അവരുടെ മേഖലയിലെ പ്രയത്നങ്ങളെ ഞാൻ അഭിനന്ദിക്കുന്നു."
Greetings on National Voters’ Day. Inspired by this year’s theme of ‘Nothing Like Voting, I Vote For Sure’, may we all work together to further strengthen active participation in elections and strengthen our democracy. I also laud ECI for their efforts in this area. @ECISVEEP
— Narendra Modi  January 25, 2023
മന്ത്രിസഭ
മുൻ രാഷ്ട്രപതി ശ്രീ പ്രണബ് മുഖർജിയുടെ വിയോഗത്തിൽ കേന്ദ്ര മന്ത്രി സഭ അനുശോചിച്ചു; ആദരസൂചകമായി രണ്ട് മിനിട്ട് മൗനം ആചരിച്ചു
മുൻ രാഷ്ട്രപതി ശ്രീ പ്രണബ് മുഖർജിയുടെ നിര്യാണത്തിൽ കേന്ദ്ര മന്ത്രി സഭ അനുശോചനം രേഖപ്പെടുത്തി. അദ്ദേഹത്തോടുള്ള ആദരസൂചകമായി രണ്ടുമിനിറ്റ് മൗനമാചരിച്ചു. തുടർന്ന് സഭ അനുശോചന പ്രമേയം പാസാക്കി.
"മുൻ രാഷ്ട്രപതി ശ്രീ പ്രണബ് മുഖർജിയുടെ നിര്യാണത്തിൽ കേന്ദ്രമന്ത്രിസഭ അതിയായ ദുഃഖം രേഖപ്പെടുത്തുന്നു. മികവുറ്റ പാർലമെന്ററിയനെയും സമുന്നതനായ നേതാവിനെയുമാണ് രാഷ്ട്രത്തിന് നഷ്ടമായത്. ഇന്ത്യയുടെ പതിമൂന്നാമത് രാഷ്ട്രപതിയായും കേന്ദ്ര വിദേശകാര്യം, പ്രതിരോധം, വാണിജ്യം, ധനകാര്യം എന്നീ വകുപ്പുകളിൽ മന്ത്രിയായും സേവനമനുഷ്ഠിച്ചിരുന്ന അദ്ദേഹം സമാനതകളില്ലാത്ത ഭരണ പരിചയത്തിന്റെ ഉടമയായിരുന്നു.
1935 ഡിസംബർ 11ന് പശ്ചിമ ബംഗാളിലെ ബിർഭും ജില്ലയിലെ മിറാത്തി എന്ന ഗ്രാമത്തിൽ ജനിച്ച അദ്ദേഹം ചരിത്രത്തിലും രാഷ്ട്രതന്ത്രത്തിലും ബിരുദാനന്തരബിരുദവും കൊൽക്കത്ത സർവകലാശാലയിൽനിന്ന് നിയമബിരുദവും നേടി. പിന്നീട് കോളജ് അധ്യാപകനായും മാധ്യമപ്രവർത്തകനായും ഔദ്യോഗിക ജീവിതം ആരംഭിച്ചു. ദേശീയ പ്രസ്ഥാനത്തിന് തന്റെ പിതാവ് നൽകിയ സംഭാവനകളിൽ പ്രചോദനം ഉൾക്കൊണ്ട അദ്ദേഹം, 1969 ൽ രാജ്യസഭയിലേക്ക് തിരഞ്ഞെടുക്കപ്പെട്ടതിനുശേഷം പൂർണ സമയ പൊതുപ്രവർത്തകനായി. 1973 -75 കാലയളവിൽ വ്യവസായം, ഷിപ്പിംഗ്, ഗതാഗതം, സ്റ്റീൽ വ്യവസായം എന്നീ വകുപ്പുകളിൽ ഉപ മന്ത്രിയായും ധനകാര്യ സഹമന്ത്രിയായും സേവനമനുഷ്ഠിച്ചിട്ടുണ്ട്. 1982 ൽ ആദ്യമായി കേന്ദ്ര ധനകാര്യമന്ത്രി ആയി സ്ഥാനമേറ്റു. 1980 മുതൽ 85 വരെ രാജ്യസഭാ നേതാവായിരുന്നു. 1991- 96 വരെയുള്ള കാലയളവിൽ ആസൂത്രണ കമ്മീഷൻ ഉപാധ്യക്ഷൻ ആയി സേവനമനുഷ്ടിച്ചു. 1993 മുതൽ 95 വരെ വാണിജ്യമന്ത്രി, 1995 -96 വരെ വിദേശകാര്യമന്ത്രി, 2004 -2006 വരെ പ്രതിരോധ വകുപ്പ് മന്ത്രി എന്നീ നിലകളിലും സേവനമനുഷ്ഠിച്ചിട്ടുണ്ട്. 2006 -2009 ൽ പിന്നീടും വിദേശകാര്യമന്ത്രിയായും 2009 -2012 ൽ ധനകാര്യ മന്ത്രിയായും പ്രവർത്തിച്ചു. 2004 മുതൽ 2012 വരെ ലോക്സഭാ നേതാവായിരുന്നു.
2012 ജൂലൈ 25ന് രാഷ്ട്രപതിയായി സ്ഥാനമേറ്റ അദ്ദേഹം തൽ സ്ഥാനത്ത് അഞ്ച് വർഷം പൂർത്തിയാക്കി. രാഷ്ട്രപതി എന്ന നിലയിൽ ഓഫീസിന്റെ അന്തസ്സ് കാത്തുസൂക്ഷിച്ച അദ്ദേഹം ദേശീയ-അന്തർദേശീയ വിഷയങ്ങളിൽ തന്റെ പാണ്ഡിത്യവും മാനുഷിക വീക്ഷണവും പ്രദർശിപ്പിച്ചു. ദേശീയ നിർമ്മാണത്തിലും ഇന്ത്യൻ സമ്പദ് വ്യവസ്ഥയെ കുറിച്ചും അദ്ദേഹം നിരവധി പുസ്തകങ്ങൾ രചിച്ചിട്ടുണ്ട്. 1997 ലെ മികച്ച പാർലമെന്റെറിയൻ അവാർഡ്, 2008ലെ പത്മവിഭൂഷൺ ഉൾപ്പെടെ നിരവധി പുരസ്കാരങ്ങൾ അദ്ദേഹത്തെ തേടിയെത്തി. 2019ൽ പരമോന്നത സിവിലിയൻ ബഹുമതിയായ ഭാരതരത്നം ലഭിച്ചു.
നമ്മുടെ ദേശീയതയിൽ തനതായ വ്യക്തിമുദ്ര അവശേഷിപ്പിച്ച ശേഷമാണ് അദ്ദേഹം വിടവാങ്ങിയത്. മികച്ച രാജ്യതന്ത്രജ്ഞനെയും നിപുണനായ പാർലമെന്ററിയനെയും സമുന്നതനായ ദേശീയ നേതാവിനെയുമാണ് അദ്ദേഹത്തിന്റെ വിയോഗത്തിലൂടെ രാജ്യത്തിന് നഷ്ടമായത്.
പ്രണബ് മുഖർജി രാജ്യത്തിന് നൽകിയ സേവനങ്ങളെ ആദരിക്കുകയും അദ്ദേഹത്തിന്റെ വിയോഗത്തിൽ കേന്ദ്ര മന്ത്രിസഭ അഗാധമായ ദുഃഖം രേഖപ്പെടുത്തുകയും ചെയ്യുന്നു. ഗവൺമെന്റിന്റെ പേരിലും രാജ്യത്തിന്റെ പേരിലും അദ്ദേഹത്തിന്റെ ദുഃഖാർത്തരായ കുടുംബാംഗങ്ങളോട് അനുശോചനം രേഖപ്പെടുത്തുകയും ചെയ്യുന്നു
(
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദിയും ഭൂട്ടാൻ പ്രധാനമന്ത്രി ഡോ. ലോതേ ഷെറിംഗും തമ്മിൽ ടെലിഫോൺ സംഭാഷണം നടത്തി
ഭൂട്ടാൻ പ്രധാനമന്ത്രി ലിയോൺചെൻ ഡോ. ലോതേ ഷെറിംഗുമായി പ്രധാനമന്ത്രി ശ്രീ. നരേന്ദ്ര മോദി ഇന്ന് ടെലിഫോണിൽ സംസാരിച്ചു
കോവിഡ് -19 പകർച്ചവ്യാധിക്കെതിരായ ശ്രമങ്ങളിൽ ഭൂട്ടാൻ പ്രധാനമന്ത്രി ഇന്ത്യൻ ഗവണ്മെന്റിനോടും ജനങ്ങളോടും ഐക്യദാർഢ്യം പ്രകടിപ്പിച്ചു. ഭൂട്ടാൻ ഗവണ്മെന്റിനും അവരുടെ ആശംസകൾക്കും പിന്തുണയ്ക്കും പ്രധാനമന്ത്രി ശ്രീ. നരേന്ദ്ര മോദി ആത്മാർത്ഥമായ നന്ദി അറിയിച്ചു.
പകർച്ചവ്യാധിക്കെതിരായ ഭൂട്ടാന്റെ പോരാട്ടം കൈകാര്യം ചെയ്യുന്നതിൽ രാജാവിന്റെ നേതൃത്വത്തെ അദ്ദേഹം അഭിനന്ദിച്ചു, തുടർച്ചയായ പരിശ്രമങ്ങൾക്ക് ലിയോൺചെന്നിന് ആശംസകൾ നേർന്നു.
പരസ്പര ധാരണയിലും ആദരവിലും, സമാനമായ സാംസ്കാരിക പൈതൃകത്തിലും ജനങ്ങൾ തമ്മിലുള്ള ശക്തമായ ബന്ധത്തിലും നങ്കൂരമിട്ട, ഇന്ത്യയും ഭൂട്ടാനും തമ്മിലുള്ള പ്രത്യേക സൗഹൃദത്തെ കൂടുതൽ ഉയർത്തിക്കാട്ടാൻ ഇപ്പോഴത്തെ പ്രതിസന്ധി സാഹചര്യം സഹായിച്ചതായി നേതാക്കൾ അഭിപ്രായപ്പെട്ടു.
ശാസ്ത്ര സാങ്കേതിക മന്ത്രാലയം
ഇന്ത്യയുടെ ആദ്യ ബഹിരാകാശ മനുഷ്യ ദൗത്യം "ഗഗൻയാൻ" 2023 ൽ വിക്ഷേപിക്കും
ന്യൂ ഡൽഹി: ഡിസംബർ 09, 2021
മനുഷ്യനെ ബഹിരാകാശത്തെത്തിക്കുന്ന ഇന്ത്യയുടെ പ്രഥമ ദൗത്യമായ ഗഗൻയാൻ 2023ൽ വിക്ഷേപിക്കുമെന്ന് കേന്ദ്ര ശാസ്ത്ര സാങ്കേതിക സഹമന്ത്രി ഡോ ജിതേന്ദ്ര സിംഗ് പറഞ്ഞു. ഈ വിക്ഷേപണത്തോടെ, യുഎസ്എ, റഷ്യ, ചൈന എന്നിവയ്ക്ക് ശേഷം മനുഷ്യനെ ബഹിരാകാശത്തെത്തിക്കുന്ന ലോകത്തിലെ നാലാമത്തെ രാജ്യമായി ഇന്ത്യ മാറുമെന്ന് ഇന്ന് രാജ്യസഭയിൽ ഒരു ചോദ്യത്തിന് മറുപടിയായി മന്ത്രി പറഞ്ഞു.
ഇതിന്റെ ഭാഗമായുള്ള രണ്ട് പ്രധാന ദൗത്യങ്ങൾ ആയ ക്രൂ എസ്കേപ്പ് സംവിധാനത്തിന്റെ പ്രകടനക്ഷമത വിലയിരുത്തുന്നതിനുള്ള പരീക്ഷണ യാത്രയും, ഗഗൻയാനിന്റെ  ആദ്യ ആളില്ലാ ദൗത്യവും, 2022-ന്റെ രണ്ടാം പകുതിയോടെ നടത്താൻ ആസൂത്രണം ചെയ്തിട്ടുള്ളതായി ഡോ ജിതേന്ദ്ര സിംഗ് പറഞ്ഞു.
ഇതേതുടർന്ന് ISRO വികസിപ്പിച്ചെടുത്ത ബഹിരാകാശ യാത്രാ മനുഷ്യ റോബോട്ടായ "വ്യോമ്മിത്ര"- ഉപയോഗിച്ച് അടുത്തവർഷം അവസാനത്തോടെ രണ്ടാമത്തെ ആളില്ലാ പറക്കൽ ദൗത്യം നടത്തും. പിന്നീട് 2023-ൽ മനുഷ്യനെ വഹിച്ചുള്ള ഗഗൻയാൻ ദൗത്യം നടത്താനാണ് ഉദ്ദേശിക്കുന്നത് എന്നും മന്ത്രി വ്യക്തമാക്കി.
ഒരു ഇന്ത്യൻ വിക്ഷേപണ വാഹനത്തിൽ, മനുഷ്യനെ ലോ എർത്ത് ഭ്രമണപഥത്തിലേക്ക്  അയച്ച് സുരക്ഷിതമായി ഭൂമിയിലേക്ക് തിരികെ കൊണ്ടുവരാനുള്ള കഴിവ് തെളിയിക്കുകയാണ് ഗഗൻയാൻ പരിപാടിയുടെ ലക്ഷ്യമെന്ന് ഡോ ജിതേന്ദ്ര സിംഗ് പറഞ്ഞു.
ഗഗൻയാൻ വിക്ഷേപണത്തിൽ 500-ലധികം വ്യവസായങ്ങൾ ഉൾപ്പെട്ടിട്ടുണ്ടെന്ന് ഡോ. ജിതേന്ദ്ര സിംഗ് പറഞ്ഞു.
ഗഗൻയാൻ ദൗത്യത്തിന്റെ നിലവിലെ സ്ഥിതി ഇപ്രകാരമാണ്:
i. ബംഗളൂരുവിൽ ബഹിരാകാശ യാത്രികരെ പരിശീലിപ്പിക്കാനുള്ള സൗകര്യം ഒരുങ്ങുന്നു. ഇന്ത്യയിൽ നൽകുന്ന പരിശീലനത്തിന്റെ ഭാഗമായി അടിസ്ഥാന എയറോമെഡിക്കൽ പരിശീലനവും ഫ്ലൈയിംഗ് പരിശീലനവും പൂർത്തിയാക്കി.
ii. ഗഗൻയാന്റെ എല്ലാ സംവിധാനങ്ങളുടെയും രൂപകല്പന പൂർത്തിയായി. വിവിധ സംവിധാനങ്ങളുടെ നിർമാണം വിവിധ ഘട്ടങ്ങളിലായി പുരോഗമിക്കുന്നു.
iii. ഭൗമ അടിസ്ഥാനസൗകര്യ രൂപകല്പന പൂർത്തിയായി.
iv. ദൗത്യനിർവഹണവുമായി ബന്ധപ്പെട്ട ക്രമീകരണങ്ങൾക്ക് ദേശീയ, അന്തർദേശീയ ഏജൻസികളുമായുള്ള ധാരണാപത്രം, കരാറുകൾ എന്നിവ പുരോഗമിക്കുന്നു
v. സൂക്ഷ്മ ഭൂഗുരുത്വ പരീക്ഷണങ്ങളുടെ വികസനവുമായി ബന്ധപ്പെട്ട പ്രവർത്തനങ്ങൾ ആരംഭിച്ചു.
RRTN/SKY
(Visitor Counter : 726
രാജ്യരക്ഷാ മന്ത്രാലയം
ഏറ്റവും പുതിയ സ്ഥിതിഗതികൾ: കിഴക്കൻ ലഡാക്കിലെ നിലവിലെ സ്ഥിതി
യഥാർത്ഥ നിയന്ത്രണരേഖ പ്രദേശത്തെ സ്ഥിതിഗതികൾ പ്രശ്നരഹിതമായി കാത്തുസൂക്ഷിക്കാനും, പ്രകോപനപരമായ നടപടികൾ ഒഴിവാക്കാനും ഇന്ത്യ എന്നും പ്രതിജ്ഞാബദ്ധമാണ്. എന്നാൽ ഇതിനിടയിലും സമാധാന നില തകിടംമറിക്കുന്ന പ്രകോപനപരമായ നിലപാടുകൾ ചൈന തുടർച്ചയായി സ്വീകരിക്കുകയാണ് യഥാർത്ഥ നിയന്ത്രണരേഖ മറികടക്കാനോ, വെടിയുതിർക്കൽ അടക്കമുള്ള പ്രകോപനപരമായ നിലപാടുകൾ സ്വീകരിക്കാനോ ഇന്ത്യൻ സേന ഒരിക്കലും ശ്രമിച്ചിട്ടില്ല.
സൈനിക -നയതന്ത്ര- രാഷ്ട്രീയ തല സമാധാനചർച്ചകൾക്കിടയിലും നിലവിലെ കരാറുകൾ മറികടന്ന് പ്രകോപനപരമായ നിലപാടുകളാണ് ചൈനീസ് സേന സ്വീകരിക്കുന്നത്. 2020 സെപ്റ്റംബർ ഏഴിന് നടന്ന സംഭവം ഇതിന്റെ ഏറ്റവും പുതിയ ഉദാഹരണമാണ്. യഥാർത്ഥ നിയന്ത്രണരേഖ പ്രദേശത്തെ നമ്മുടെ മുൻനിര സൈനിക പോസ്റ്റുകളിൽ ഒന്നിലേക്ക് കടന്നുകയറാൻ ചൈനീസ് സേന അന്ന് ശ്രമിച്ചു. ഈ നീക്കം നമ്മുടെ ധീര സൈനികർ പരാജയപ്പെടുത്തിയപ്പോൾഅന്തരീക്ഷത്തിലേക്ക് വെടിയുതിർത്ത് ഭീകരാന്തരീക്ഷം സൃഷ്ടിക്കാൻ ആണ് ചൈനീസ് സൈനികർ ശ്രമിച്ചത്. ചൈനീസ് സേനയുടെ രൂക്ഷ പ്രകോപനങ്ങൾക്കിടയിലും, ഉത്തരവാദിത്വത്തോടെ യും പക്വതയോടെയും പെരുമാറാൻ നമ്മുടെ സൈനികർക്ക് കഴിഞ്ഞു.
എല്ലായിപ്പോഴും സമാധാനവും തൽസ്ഥിതിയും പുലർത്താൻ ഇന്ത്യൻ സേന പ്രതിജ്ഞാബദ്ധമാണ്. അതേസമയം തന്നെ രാജ്യത്തിന്റെ ഐക്യവും പരമാധികാരവും എന്ത് വില കൊടുത്തു സംരക്ഷിക്കാനുള്ള ദൃഢനിശ്ചയവും സേനയ്ക്ക് ഉണ്ട്. പശ്ചിമ തിയേറ്റർ കമാൻഡ് പുറത്തിറക്കിയ പ്രസ്താവന, ആഭ്യന്തര അന്താരാഷ്ട്ര ശ്രദ്ധ തിരിക്കാനുള്ള അവരുടെ ശ്രമമാണ്.
പ്രധാനമന്ത്രിയുടെ ഓഫീസ്
ലഡാക്കിലെ ജനങ്ങളുടെ ജീവിതം സുഗമമാക്കാനുള്ള ഒരു ശ്രമവും ഞങ്ങൾ ഒഴിവാക്കില്ല: പ്രധാനമന്ത്രി
ലഡാക്കിലെ ജനങ്ങളുടെ ജീവിതം സുഗമമാക്കാനുള്ള പ്രതിബദ്ധത പ്രധാനമന്ത്രി ശ്രീ നരേന്ദ്ര മോദി ആവർത്തിച്ചു. ലഡാക്കിൽ നിന്നുള്ള ലോക്സഭാ അംഗം ജംയാങ് സെറിംഗ് നംഗ്യാലിന്റെ ട്വീറ്റിനോട് പ്രതികരിക്കുകയായിരുന്നു അദ്ദേഹം. ലഡാക്കിലേക്ക് എല്ലാ കാലാവസ്ഥാ കണക്റ്റിവിറ്റിയും നൽകുന്നതിനായി 4.1 കിലോമീറ്റർ ദൈർഘ്യമുള്ള ഷിൻകുൻ ലാ തുരങ്കത്തിന്റെ നിർമ്മാണത്തിന് 1681.51 കോടി രൂപ അനുവദിച്ചതിൽ ലഡാക്കിന്റെ സന്തോഷം എംപി അറിയിച്ചു.
പ്രധാനമന്ത്രി ട്വീറ്റ് ചെയ്തു :
"ലഡാക്കിലെ ജനങ്ങളുടെ ജീവിതം സുഗമമാക്കാനുള്ള ഒരു ശ്രമവും ഞങ്ങൾ ഒഴിവാക്കില്ല: പ്രധാനമന്ത്രി"
लद्दाख के लोगों का जीवन आसान बने, इसके लिए हम कोई कोर-कसर नहीं छोड़ने वाले हैं। https://t.co/1HMil5paGK
— Narendra Modi  February 19, 2023